text: Noticias de Cabanes: L'alcaldessa de Cabanes, Sole Segarra, ha lamentat avui que el PP intente fer oposició danyant la imatge de municipi
  Portada > Cabanes > noticias > L'alcaldessa...
  La Plana al Dia | Cabanes | General | 23-04-2018
  L'alcaldessa de Cabanes, Sole Segarra, ha lamentat que el PP s'haja dedicat a publicar noticies sense fonament per intentar atacar al govern progressista, i que únicament embruten la imatge del municipi "malauradament tenim una oposició que és incapaç des de fa mesos en presentar una sola proposta en positiu per millorar la vida dels veïns i veïnes i es dediquen a fer de les anècdotes exageracions que saben perfectament que en la majoria de casos no són competència de l'ajuntament".
  Segarra ha destacat que mai l'ajuntament ha funcionat en el nivell d'implicació i activitat en totes les seus àrees, mai s'ha estat tant damunt de la solució dels problemes diaris, a pesar dels anys de desídia i abandonament als quals s'ha deixat el poble " afortunadament la resposta que tenim del què ens trasllada la ciutadania no és la visió negativa i catastròfica del PP, més bé tota la contrària; el poble a tots els nivells ha viscut un abans i un després amb el canvi de govern, i precisament la portaveu del PP és qui més hauria de callar; tots els membres del PP ara en l'oposició han tingut experiència de govern, i la gestió de les seues regidories ha estat caòtica".
  Com a mostra d'aquest contrast en la gestió, Segarra ha volgut posar exemple puntual " mentre tot el poble ha vist com els governs anteriors han deixat degradar-se el centre escolar per manca de manteniment i inversió, amb la gestió del nostre govern han aconseguit una subvenció de 136.000 euros del programa Edificant de la Conselleria d'Educació, per adequar i reparar les escoles"
  L'alcaldessa de Cabanes ha animat al PP a assumir el seu paper en l'oposició i fer el que feien abans els grups ara en el govern quan ocupaven eixa bancada; que és presentar propostes per millorar el poble en cada plenari " trobem a faltar iniciativa política, crítica constructiva, idees per millorar el poble, però òbviament si no les han tingudes quan han governat, no van a tindre-les ara". Tot i això, Segarra ha remarcat que dedicar-se a magnificar i traure de context fets anecdòtics, sols ajuda a donar mala imatge de poble, i no reconèixer que s'està treballant com mai, per revertir la situació a la qual els governs del PP van abocar al poble"